**Trønderrock** er en betegnelse som blir brukt om band og grupper fra Trøndelag som spiller rock og enkelte tilstøtende musikkstiler. Trønderrock har av professor i musikkvitenskap Ola Kai Ledang blitt beskrevet som «rockemusikk med trøndersk tonefall».

Begrepet ble først lansert i 1972 av journalist Bertil Lien i *Adresseavisen* i et intervju med bandet Prudence fra Namsos. Prudence sang på dette tidspunkt bare på engelsk, først i 1975, på albumet *Takk te dokk* gav de ut musikk med trøndersk tekst. Musikkstilen var inspirert av amerikansk rock, som Bob Dylan, av britisk progrock og folkrock, som Fairport Convention og Jethro Tull, av hardrock, som Deep Purple og Black Sabbath og av trøndersk gammeldans. Prudences sound inneholdt bruk av mandolin, fløyte og trekkspill. 

I boka «Trønderrock» fra 1982, legger forfatterne Gunnar Sand og Nils Toldnes også størst vekt på Prudence og solokarrierene til Prudence-medlemmene Terje Tysland og Åge Aleksandersen, men også Hans Rotmo og hans band Vømmøl Spellmannslag, Arbeidslaget hass K. Vømmølbakken og Heimevernslaget, som i langt større grad er preget av norsk folkemusikk, tilegnes stor plass.

I dag har begrepet fått en noe videre bruk, og brukes ofte som en generell betegnelse på artister og band med tilknytning til Trøndelag.

*Adresseavisens* journalist Ole Jacob Hoel skriver i 2018 at Terje Tyslands trekkspill var symbolet på Prudence og på trønderrocken og var det tydelige bindeleddet mellom fest på lokalet og amerikansk rock. Han skriver at Terje Tysland er den ubestridte kongen av trønderrock, og han regner ellers med D.D.E. et par andre Namsos-band, og Too Far Gone og Sie Gubba. Terje Tysland var inspirert av cajunmusikken han som ung sjømann opplevde i Baton Rouge i Louisiana.

Referanser
----------

1. ↑  «Bår Stenvik og Stian Wallum 1969-1975: Trønderrocken blir født». Arkivert fra originalen 18. november 2008. Besøkt 1. januar 2009.
2. 1 2  Ole Jacob Hoel: Norsk rocks grovarbeidere. *Adresseavisen*, 30. oktober 2009, del 3, side 7.
3. ↑  Sand og Toldnes, s. 39. sfn error: no target: CITEREFSand\_og\_Toldnes (help)
4. ↑  *Adresseavisen*, 7. november 2018, side 26–27
5. ↑  Ole Jacob Hoel (5. september 2009). «De fant opp trønderrocken». *adressa.no*. Arkivert fra originalen 7. november 2018. Besøkt 7. november 2018.

Litteratur
----------

* Gunnar Sand og Nils Toldnes (1982). *Trønderrock*. Pax. ISBN 8253012438.
* Gunnar Sand (1985). *Åge Aleksandersen og trønderrocken*. Aschehoug. ISBN 8203150322.
* Kaare Skevik (2005). *Drunk and happy : Historien om Prudence og trønderrocken*. LagForlaget. ISBN 9788299642019.  [lydbok med musikk]
* Per Kristian Olsen, Asbjørn Bakke, Sigrid Hvidsten (2009). *Norsk rocks historie : Fra Rocke-Pelle til Hank von Helvete*. Cappelen Damm. ISBN 9788204114068. CS1-vedlikehold: Flere navn: forfatterliste (link)
* Fanny Louise Wullum Fahsing (2019) Alkymisten : En studie av Åge Aleksandersens musikk. Masteroppgave.

| * v
* d
* r
*Rock* |
| --- |
| **Rocksjangre**: Alternativ rock - Arenarock - Beatmusikk - Bluesrock - Boogaloo - Den britiske bølgen - Britpop - Canterbury-sound - Countryrock - Eksperimentell rock - Folkrock - Frat rock - Garasjerock - Glamrock - Grunge - Hardrock - Heavy metal - Indie rock - Instrumental rock - Jam band - Jangle pop - Krautrock - Kristenrock - Kunstrock - Lo-fi - New wave - No wave - Nu metal - Poprock - Post-britpop - Post-grunge - Post-punk - Powerpop - Progressiv rock - Psykedelisk musikk - Pubrock - Punkrock - Ragarock - Rockabilly - Rock and roll - Sleazerock - Softrock - Sørstatsrock - Støyrock - Surfemusikk - Trønderrock - Urpunk |